text: Nok se - og gerne røre
  09 august 2011 kl. 16.16
  I dag var tusindvis af tilskuere i Skydeterrænet i Oksbøl, hvor forsvaret inviterede alle nysgerrige ind for at se kampvogne og kanoner.
  Hæren havde fundet sit tungeste isenkram frem til Åben Hede-arrangementet i Oksbøl i dag. 
  Både nye og gamle kampvogne, haubitser, pansrede mandskabsvogne og talrige andre køretøjer, som finder deres anvendelse på slagmarken. Og man kunne kravle op - og ned i - de fleste af dem. 
  Arrangementet skal skabe større forståelse for hærens vilkår - både når den er i indsats i Afghanistan og når der øves i Vestjylland. 
  Åben Hede afholdes hvert år, men aldrig med så mange aktiviteter som i år.
  